Diari Oficial de la Generalitat Valenciana


Sumari del DOGV 5353, del 25-09-2006 (2006/10272)

Bases per a la provisió en propietat d'una plaça de bibliotecari.
-----------------------------------------------------------------

### Dades del document

Número de DOGV
:   5353

Data del DOGV
:   25-09-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/10144


Data del document
:   14-08-2006

Organisme emissor
:   Ajuntament de Chiva

Tipus de document
:   Convocatòria

Descriptors 

:   * Chiva
    * concurs administratiu
    * administració local
    * professió de la informació

Bases per a la provisió en propietat d'una plaça de bibliotecari. [2006/F10770]  
Per Resolució de l'Alcaldia número 2016/06 de data 14 d'agost del 2006, s'aproven les bases i es convoquen proves per a cobrir en propietat una plaça de bibliotecari, grup C, nivell de complement de destí 20, dins de l'Àrea de Promoció de la Cultura en la plantilla de personal laboral de l'Ajuntament de Chiva, pel procediment de promoció interna, d'acord amb les següents:  
Bases  
Segons el que establix la legislació vigent i en l'art. 58 del vigent Conveni Col·lectiu del personal laboral al servici de l'Ajuntament de Chiva, publicat en el BOP de data 22 de desembre del 2003, i allò que s'ha acordat amb la part social, per al desenvolupament de l'esmentada disposició, la present convocatòria suposarà la conversió del lloc de personal laboral pertanyent a la plantilla de l'Ajuntament de Chiva en la biblioteca municipal, com a auxiliar administratiu, grup D, a bibliotecari, grup C. Fent ús de les atribucions que em conferix la legislació vigent, i a fi de complir allò que s'ha acordat, prèvia negociació amb la part social, per mitjà del sistema de promoció interna, concurs de mèrits per a l'accés a la categoria i lloc de treball de bibliotecari, grup C, en la Biblioteca Municipal de Chiva, des del lloc d'auxiliar administratiu grup D, d'acord amb les bases següents:  
1. Normes generals  
1.1. La present convocatòria té com a objecte la selecció de personal, per mitjà del sistema de promoció interna, per concurs de mèrits, per a l'accés a un lloc de treball de la categoria de bibliotecari, grup C, de conformitat amb el que disposa l'art. 58 del vigent Conveni Col·lectiu publicat en el BOP el dilluns 22 de desembre del 2003.  
1.2. El concurs es regirà per les presents bases.  
2. Requisits que han de reunir els concursants  
Podran participar en la present convocatòria el personal laboral pertanyent a la plantilla de l'Ajuntament de Chiva, amb la categoria d'auxiliar administratiu, grup D, que reunisquen els requisits següents:  
2.1. Estar en situació de servici actiu.  
2.2. Ser personal fix de plantilla, amb una antiguitat del menys dos anys, en la categoria d'auxiliar administratiu, grup D, de l'Ajuntament de Chiva.  
2.3. Estar en possessió de la titulació corresponent al grup C, d'acord amb el que establix l'article 4 de la Llei de la Funció Pública Valenciana, o acreditar una antiguitat de 10 anys en el grup D, o de cinc anys i la superació d'un curs específic de formació.  
2.4. Posseir la capacitat funcional necessària per a l'exercici de les funcions que es deriven del corresponent nomenament.  
2.5. No haver sigut separat per mitjà d'expedient disciplinari del servici de qualsevol administració pública en els sis anys anteriors a la convocatòria, ni trobar-se inhabilitat amb caràcter ferm per a l'exercici de funcions públiques ni, si és el cas, per a la corresponent professió.  
3. Acreditació dels requisits  
Els requisits exigits en la base segona hauran de complir-se l'últim dia del termini de presentació de sol·licituds, i mantindre's al llarg de tot el procés selectiu, fins al moment de la presa de possessió, excepte en el supòsit de la superació del curs específic de formació, el qual s'acreditarà una vegada realitzat. No reunir els requisits o no mantindre al llarg de tot el procés comportarà l'exclusió del concurs i/o la nul·litat de la plaça adjudicada si és el cas.  
4. Presentació d'instàncies  
4.1. Cada concursant haurà d'omplir la seua sol·licitud de participació en el concurs, ajustant-se necessàriament al model d'instància a disposició dels aspirants en el Registre d'Entrada de l'Ajuntament de Chiva. El dit model inclou la manifestació de l'aspirant sobre el compliment dins del termini i la forma escaient dels requisits establits en la base segona,  
4.2. Les sol·licituds, dirigides a l'alcalde-president de la corporació, i degudament omplides, es podran presentar en el Registre General d'Entrada de l'Ajuntament de Chiva, o per mitjà de qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú, advertint-se que en la sol·licitud haurà de figurar el segell del registre corresponent, tant en l'original com en la còpia de l'aspirant. El dit segell acreditarà haver presentat la instància dins del termini establit a este efecte.  
4.3. En el cas que la sol·licitud es presentara en les oficines de Correus, haurà d'oferir-se obligatòriament en sobre obert perquè el funcionari estampe el segell de dates en el lloc destinat per a això, tant en l'original com en la còpia de l'aspirant.  
4.4. El termini de presentació de sol·licituds serà de 20 dies naturals comptats a partir de l'endemà de la publicació d'esta convocatòria en el Diari Oficial de la Generalitat Valenciana. Si l'últim dia del termini és inhàbil, s'entendrà prorrogat al primer dia hàbil següent.  
4.5. La falta de qualsevol dels requisits anteriorment citats per a la presentació de sol·licituds dins del termini i la forma escaient, determinarà l'exclusió de l'aspirant.  
4.6. La consignació de dades falses en la instància, o en la documentació aportada pels aspirants, comportarà l'exclusió del concurs i/o nul·litat de la plaça adjudicada si és el cas, sense perjuí de les mesures legals que corresponguen.  
4.7. El domicili que figura en la instància es considera l'únic vàlid a l'efecte de notificacions, sent responsabilitat exclusiva del concursant tant els errors en la consignació d'este com la comunicació a l'Ajuntament de Chiva de qualsevol canvi del dit domicili. L'esmentada comunicació podrà efectuar-se en qualsevol dels llocs habilitats per a la presentació de la sol·licitud, sense que en cap cas el canvi del mencionat domicili puga afectar el tràmit administratiu ja efectuat.  
5. Documentació  
5.1. Junt amb la sol·licitud tots els concursants hauran d'aportar:  
a) Fotocòpia compulsada del Document Nacional d'Identitat.  
b) Currículum, acompanyat d'original o fotocòpia compulsada dels documents que es pretenguen fer valdre com a mèrits, de conformitat amb el barem establit en l'annex I de la present convocatòria. No obstant això, els apartats 1. Antiguitat i 2. Experiència professional del barem de mèrits, s'acreditaran per mitjà de certificació expedida d'ofici per la Secretaria de la Corporació.  
c) Document acreditatiu d'haver abonat els drets d'inscripció, que ascendixen a 80 euros per a l'accés al grup C, segons l'ordenança fiscal reguladora de la taxa per drets d'examen de l'Ajuntament de Chiva, en el compte de l'Ajuntament de Chiva, Entitat 3082 Sucursal 1050 Dígit de Control 30 núm. compte 1056574401.  
5.2. El temps de còmput per als mèrits al·legats en el currículum finalitzarà el dia de la publicació de la present convocatòria en el Diari Oficial de la Generalitat Valenciana.  
5.3. El tribunal, que només podrà valorar la documentació degudament acreditada dins del termini i la forma escaient, podrà requerir qualsevol aclariment sobre esta. Quan el requeriment no siga atés no serà valorat el mèrit corresponent. Així mateix, podrà sol·licitar als aspirants còpia traduïda dels documents al·legats, quan estos estiguen redactats en idiomes diferents dels oficials a la Comunitat Valenciana.  
5.4. Seran desestimats, sense més tràmit, els documents que continguen alguna esmena, ratllada o raspadura, sempre que no es troben salvats sota firma.  
6. El tribunal qualificador  
6.1. El tribunal qualificador és l'òrgan col·legiat que té com a missió l'avaluació dels mèrits del personal concursant i en general l'execució de la present convocatòria, resolent sobre l'adjudicació dels llocs convocats, d'acord amb el que disposa la convocatòria i la resta de normes d'aplicació. Les resolucions del Tribunal vinculen este i l'administració.  
6.2. El tribunal qualificador de la present convocatòria estarà compost per cinc membres, havent de designar el mateix nombre de suplents, i tindrà la composició següent: president/a, el de la Corporació o regidor en qui delegue, secretari/a, un funcionari o personal laboral de la Corporació pertanyent al mateix grup de titulació i tres vocals, dels quals un serà proposat per la representació del personal laboral en l'Ajuntament de Chiva.  
6.3. Els membres del tribunal qualificador seran nomenats per resolució de l'Alcaldia. La dita resolució serà publicada en el tauler d'anuncis de l'Ajuntament, en el termini de 20 dies comptats a partir de l'endemà de la publicació de la present convocatòria en el Diari Oficial de la Generalitat Valenciana.  
6.4. El tribunal qualificador tindrà la consideració d'òrgan col·legiat de l'administració i, com a tal, el seu funcionament s'adaptarà a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999. Els seus membres estaran sotmesos a les causes d'abstenció i recusació previstes en l'esmentada Llei.  
6.5. Al tribunal qualificador li correspon el desenvolupament de la present convocatòria, resoldre els dubtes que pogueren sorgir en l'aplicació d'estes normes, així com determinar el que s'haja de fer en els casos no previstos, i no podrà aprovar ni declarar que han superat esta un nombre superior d'aspirants al de llocs convocats.  
El procediment d'actuació del tribunal qualificador s'ajustarà en tot moment a les presents bases i al que disposa la Llei 30/1992, de 26 de novembre, en la redacció que en fa la Llei 4/1999.  
6.6. A l'efecte de comunicacions i la resta d'incidències, el tribunal qualificador tindrà la seua seu en l'Ajuntament de Chiva.  
7. Desenvolupament del concurs  
El Tribunal qualificador es reunirà per a la valoració del currículum, és a dir, dels mèrits degudament acreditats dins del termini i la forma escaient, pels aspirants, de conformitat amb el que establixen les bases que regixen el concurs i amb l'annex I d'estes.  
8. Resolució del concurs  
La qualificació final del concurs serà la resultant de les sumes de les puntuacions obtingudes en cada un dels apartats del barem.  
Una vegada baremats els mèrits, el tribunal dictarà la resolució provisional del concurs, que es publicarà en els taulers d'anuncis de l'Ajuntament de Chiva, i es concedirà un termini de 10 dies hàbils per a formular les al·legacions i esmenes que s'estimen pertinents. La dita resolució contindrà la qualificació final de cada un dels aspirants admesos al concurs, amb expressió de la puntuació obtinguda en els distints apartats del barem.  
Resoltes les possibles al·legacions i esmenes, el Tribunal dictarà la resolució definitiva del concurs. La dita resolució, que s'exposarà en el tauler d'anuncis amb efectes merament informatius, contindrà la qualificació final de cada un dels aspirants admesos al concurs, així com la relació definitiva de l'aspirant seleccionat per orde de puntuació (no poden sobrepassar estos el nombre de llocs convocats). La dita relació serà elevada pel tribunal a l'alcalde, com proposta de nomenament com a empleat públic en règim jurídic laboral en la categoria i lloc de treball de bibliotecari, grup C.  
Si dos o més concursants obtingueren idèntica qualificació final, l'empat es resoldrà, en primer lloc a favor de qui haguera obtingut major puntuació en l'apartat 2. Experiència Professional, del barem establit en l'annex I. Si la dita puntuació fóra també igual es resoldrà a favor de l'aspirant que obtinga major puntuació en els apartats 1. Antiguitat i 3.b) Cursos de Formació i Perfeccionament, per eixe orde. Si persistix l'empat s'adjudicarà per sorteig.  
9. Presentació de documents  
En el termini de cinc dies hàbils, a comptar del següent a aquell en què es va fer pública pel Tribunal la resolució definitiva del concurs, l'aspirant proposat haurà de presentar davant del Servici de Personal de l'Ajuntament de Chiva, la documentació següent:  
9.1. Fotocòpia degudament compulsada de la titulació requerida en la present convocatòria, o si és el cas certificació acreditativa de posseir una antiguitat de 10 anys en el grup D, o de 5 anys i la superació del curs a què fa referència la base 2.3, de la convocatòria.  
9.2. Un informe mèdic emés pels servicis de Salut Laboral de l'Ajuntament de Chiva de posseir la capacitat física i psíquica necessària per a l'exercici de les funcions pròpies de la plaça convocada,  
9.3. Certificació, expedida d'ofici per la Secretaria de l'Ajuntament de Chiva, que acredite els requisits exigits en la base 2.1, i 2.2. de la present convocatòria.  
10. Adscripció al lloc, nomenament, de presa de possessió.  
Així mateix, es nomenarà, mitjançant una resolució d'Alcaldia, empleat públic en règim jurídic laboral de l'Ajuntament de Chiva, amb la categoria de bibliotecari, grup C, l'aspirant seleccionat.  
Els efectes administratius de la presa de possessió seran del primer dia del mes següent al de la notificació del nomenament, de la resolució esmentada en el paràgraf anterior.  
11. Publicitat  
Excepte en els casos que expressament es determine el contrari, les publicacions de les diferents actuacions relatives a la convocatòria es realitzaran en els taulers d'anuncis de l'Ajuntament de Chiva, comptant els corresponents terminis a partir de la data de la diligència d'exposició en l'esmentat tauler d'anuncis de l'acte en qüestió.  
12. Vinculació  
Les presents bases vinculen l'administració, el Tribunal i els que participen en este procés, i tant la present convocatòria com tots els actes administratius que deriven d'esta i de les actuacions del tribunal podran ser impugnats de conformitat amb el que establix la base catorzena.  
13. Recursos  
La present convocatòria, les seues bases i tots els actes administratius que siguen dictats per a desplegar-la, excepte les actuacions del tribunal, són definitius en via administrativa, i podran ser impugnats pels interessats per mitjà de la interposició del recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptats a partir de la publicació de l'acte recorregut, de conformitat amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Comú, segons la seua redacció modificada per la Llei 4/1999, així com en els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició, davant del mateix òrgan que va dictar l'acte que es recorre, en el termini d'un mes comptat des de l'endemà de la seua publicació, de conformitat amb els articles 116 i 117 de la referida Llei 30/92, segons la seua redacció modificada per la Llei 4/1999.  
Contra els actes del Tribunal podrà interposar-se recurs d'alçada davant de l'alcalde-president de l'Ajuntament de Chiva, en el termini d'un mes, a partir de l'endemà de la publicació de la corresponent resolució del Tribunal. Tot això sense perjuí que s'utilitze qualsevol altre recurs que segons dret s'estime convenient.  
El que es fa públic, als efectes previstos en la base 4 de la resolució transcrita, junt amb els annexos mencionats en esta, que s'adjunten al present anunci.  
ANNEX I   
Barem de mèrits  
1. Antiguitat.  
a) Es valorarà 0.10 punts per any de servici en actiu en l'Ajuntament de Chiva, en qualsevol grup de titulació, fins a un màxim de 2 punts.  
2. Experiència professional.  
a) Es valorarà 0.20 punts per any de servici en actiu en l'Ajuntament de Chiva, en la categoria i lloc de treball d'Auxiliar Administratiu, grup D, fins a un màxim de 3 punts.  
3. Formació.  
3.1. Titulació Acadèmica.  
a) Per estar en possessió de qualsevol titulació requerida per a accedir al grup C: 1,00 punts.  
b) Per estar en possessió de qualsevol titulació requerida per a accedir al grup B: 1,5 punts  
c) Per estar en possessió de qualsevol titulació requerida per a accedir al grup A: 2,00 punts  
La titulació acadèmica es valorarà fins a un màxim de 2 punts, computant-se exclusivament la titulació més alta, i en cas d'estar en possessió de més d'una titulació del mateix nivell acadèmic, tan sols es valorarà una d'elles.  
3.2. Cursos de formació i perfeccionament.  
Els cursos de formació i perfeccionament es valoraran fins a un màxim de 2 punts.  
Només es valoraran estos cursos si foren convocats o organitzats per la Diputació de València, la Universitat, instituts o escoles oficials de formació, altres entitats públiques o centres docents públics o privats, quan hagueren sigut homologats.  
Només es valoraran aquells cursos que tinguen una relació directa amb les funcions a desenvolupar en el lloc de treball sol·licitat.  
La puntuació dels cursos serà la següent:  
Cursos de duració igual o superior a 100 hores: 1.00 punts.  
Cursos de 75 o més hores i menys de 100 hores: 0.75 punts.  
Cursos de 50 o més hores i menys de 75 hores: 0.50 punts  
Cursos de 25 o més hores i menys de 50 hores: 0.25 punts.  
Resta de cursos, amb un mínim de 15 hores de duració: 0.15 punts.  
No seran objecte de valoració aquelles activitats de naturalesa diferent dels cursos, com ara jornades, seminaris, taules redones, debats de trobades, etc.  
Chiva, 14 d'agost de 2006.. L'alcalde: José Manuel Haro Gil.